Nicușor Dan, primarul general al Capitalei, a anunțat, marți, că vor fi deschise încă patru șantiere de modernizare a rețelei de termoficare, în lungime totală de 14,8 km. Finanțarea va fi asigurată de Ministerul Dezvoltării, în proporție de 85%.
„🟢 În acest sens, am atribuit contractele pentru dirigenția de șantier pentru cele 4 loturi aferente obiectivului de investiții ”Modernizare magistrale de termoficare aparținând S.A.C.E.T. București, pentru care am semnat contractele la finalul anului trecut.
🟢 Loturile care vor intra în execuție sunt:
🏗️ 5,92 km pe artele Bd. Chişinău, str. Torentului, str. Florica Pantazi, str. Mircea Rosetti, str. Vulcanei, str. Baicului, str. Dumitru Slugeru, str. Dimitrie Groza, str. Răuşeni, str. Vasile Stolnicul, str. Doamna Ghica, str. Azuga.
🏗️ 4 km la intersecţiile dintre Bd. Basarabia cu Bd. Chişinău, Bd. Basarabia cu str. Morarilor, Bd. Basarabia până la platforma industrială CET Titan.
🏗️ 0,62 km pe str. Ion Berindei şi la intersecţia dintre str. Ion Berindei cu str. D-na Ghica.
🏗️ 4,2 km pe str. Theodor Speranţia, Calea Călăraşilor şi Str. Matei Basarab”, a transmis Nicușor Dan, pe Facebook.
Primarul general al Capitalei a declarat anterior că, de la preluarea mandatului, a înlocuit peste 110 km conducte: „În total, de la preluarea mandatului, am înlocuit peste 110 km conducte, dintre care 50 km doar anul trecut. Ținta pentru anul acesta este să înlocuim 70 de km de rețea”
La începutul acestei luni, Nicușor Dan a anunțat că vor fi dați în exploatare încă 1,2 km de conductă de termoficare modernizată, după ce Compania Municipală Energetica Servicii București a realizat probele de presiune pentru încă două tronsoane de conductă magistrală de termoficare în Obiectivul 4 – Magistrala II-III Grozăvești.